Diari Oficial de la Generalitat Valenciana


Sumari del DOGV 958, del 07-12-1988 (1988/812595)

ORDRE de 6 de setembre de 1988, de la Conselleria de Cultura, Educació i Ciència, per la qual es disposa el funcionament, a partir del curs acadèmic 1988-1989, de l'Institut de Batxillerat núm. 2 de Xàtiva.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/09/06/(3)/dof/vci/html**

### Dades del document

Número de DOGV
:   958

Data del DOGV
:   07-12-1988

Secció del DOGV
:   DISPOSICIONS GENERALS

Número del document
:   1988/812595


Data del document
:   06-09-1988

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 6 de setembre de 1988, de la Conselleria de Cultura, Educació i Ciència, per la qual es disposa el funcionament, a partir del Curs Acadèmic 1988/89, de l'Institut de Batxillerat núm. 2 de Xàtiva.  
Fent ús de les facultats que em confereix la Disposició Final Primera del Decret 108/88 de data 18 de juliol,(DOGV núm. 875, de 25 de juliol) pel qual es crea l'Institut de batxillerat núm. 2 de Xàtiva, per desdoblament de l'institut de Batxillerat «José de Ribera» d'aquesta localitat,  
ORDENE:  
Primer  
L'Institut de Batxillerat inclòs en la present Ordre desplegarà les activitats, a partir del Curs Acadèmic 1988/89 i estarà ubicat al Camí dels Molins, s/n, de Xàtiva.  
Segon  
El Director d'aquest Institut es nomenarà segons que estableix la normativa vigent.  
Tercer  
El nou Institut de Batxillerat estarà dotat amb el mateix nombre de Càtedres que l'Institut de Batxillerat «José de Ribera», objecte de desdoblament, i la redistribució de places, per Seminaris didàctics, procedent d'aquesta operació de desdoblament serà la següent:  
- Una de Filosofia, una de Llatí, dos de Llengua Espanyola, dos de Geografia i Història, dos de Matemàtiques, una de Física i Química, una de Ciències Naturals, una de Dibuix, una de Francés, una d'anglès i una de Valencià.  
Quart  
La Direcció General de Règim Econòmic i de Personal farà els tràmits administratius pertinents, tant envers la redistribució del professorat que prestava serveis amb caràcter definitiu en l'Institut de Batxillerat «Jose de Ribera», de Xàtiva, com la dotació de nou personal docent, administratiu, subaltern i de neteja.  
Cinquè  
Així mateix, la Direcció General de Règim Econòmic i de Personal farà els tràmits corresponents envers la dotació de mobiliari i equipament didàctic, a l'efecte de la qual la Direcció General de Centres i Promoció Educativa formularà l'oportuna i raonada proposta.  
sisè  
La Direcció General de Centres i Promoció Educativa adoptarà les mesures que estime pertinents per tal que el nou Centre puga començar les activitats en el pròxim Curs Acadèmic 1988/89 i aquelles que considere necessàries per a la bona marxa i eficaç funcionament d'aquest.  
DISPOSICIO FINAL  
La present Ordre entrarà en vigor el mateix dia que es publicarà en el Diari Oficial de la Generalitat Valenciana, i l'efectivitat d'aquesta es considerarà referida a la data d'iniciació del Curs Acadèmic 1988/89.  
València, 6 de setembre de 1988.  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI